

**ELTE INNOVATÍV HALLGATÓI ÖTLETPÁLYÁZAT 2022**

**PÁLYÁZATI FELHÍVÁS**

# PÁLYÁZAT TÁRGYA

**Van egy jó ötleted, amit megvalósítanál, de nem tudod hogyan indulj el? Akkor ez a felhívás Neked szól!**

**Az Innovatív Hallgatói Ötletpályázat célja az ELTE graduális és posztgraduális képzésén résztvevő hallgatók saját, innovatív ötletein alapuló projektjeinek beindítása anyagi, illetve szakmai támogatás nyújtásával. Kategóriai megkötés nincsen**, **az ötleteket valamennyi tudományterületről várjuk** – legyen az technológiai fejlesztés az informatikában vagy természettudományokban, vagy akár a szociológia, szociálpolitika, társadalom-, bölcsészettudományok területére irányuló eredmény gyakorlati alkalmazása. A kiválasztásnál fontos szerepet játszik ugyanakkor az **ötlet újszerűsége, innováció-tartalma és megvalósíthatósága, illetve a társadalmi elfogadottság is fontos szűrő feltétel.**

# Ha van ilyen ötleted, vagy már el is kezdtél dolgozni rajta, most érdemi segítséget kapsz a megvalósításhoz! A pályázat keretében az Innovációs Központ együttműködő partnere a Start it @K&H startup inkubátor.

1. **PÁLYÁZÓK KÖRE**

**A pályázatok benyújthatók egyénileg és csoportos formában egyaránt. Egy pályázó jogosult több pályázatot is benyújtani**. **Egyéni pályázók a pályázat benyújtásakor az ELTE-n aktív hallgatói jogviszonnyal kell, hogy rendelkezzenek**. Csapatban történő jelentkezés esetén feltétel, hogy **a pályázat benyújtásakor legalább a csapatvezető ELTE-n aktív hallgatói jogviszonnyal rendelkezzen**, a társpályázók lehetnek ELTE, vagy más felsőoktatási intézmény hallgatói és /vagy az oktatói is.

# DÍJAZÁS


A szakmai zsűri által legsikeresebbnek ítélt pályaművek (tervezetten I-III. helyezett) várhatóan **100.000 – 400.000 Ft** összegű díjazásban részesülnek. A pénzbeli támogatás **(aktív hallgatói jogviszony meglétéhez kötött egyösszegű ösztöndíj kifizetés)** projekt szinten értendő és az ötletet díjazza, melynek továbbfejlesztése céljából szabadon felhasználható. Az Innovációs Központ a pénzjutalom mellett **szakmai tanácsadási szolgáltatást, mentorálást** is biztosít az ötletek továbbfejlesztésre.

# ELTE KÜLÖNDÍJAK:

* + - **Társadalmi innovációs különdíj:** a társadalmi szempontból leginnovatívabbnak választott projekt **250.000 Ft** összegű különdíjban részesül!
    - **Leginnovatívabb együttműködés különdíj**: a több tudomány vagy szakterületet magában foglaló és/vagy több kar hallgatói által alkotott csapatok közül a leginnovatívabb együttműködésnek választott projekt **250.000 Ft** összegű különdíjban részesül!

A különdíjként felajánlott pénzbeli támogatás **(aktív hallgatói jogviszony meglétéhez kötött egyösszegű ösztöndíj kifizetés)** mindkét esetben projekt szinten értendő és az ötletet díjazza, melynek továbbfejlesztése céljából szabadon felhasználható. Az ELTE különdíjak összege „Az ELTE Innovációs Ökoszisztémájának fejlesztése az ipari elvárásokkal összhangban” című 2019-1.2.1-EGYETEMI-ÖKO-2019- 00004 számú projekt keretében kerül kifizetésre.

# START IT @K&H KÜLÖNDÍJ



* + - A Start it @K&H egy nagyszabású inkubátorprogram a K&H Bank finanszírozásában, mely a beválasztott startupok, innovatív vállalkozások számára térítésmentesen (részesedés, havidíj vagy bármilyen más költség nélkül) biztosít irodai infrastruktúrát, folyamatos mentorálást, tanácsadást és képzéseket.

A különdíjjal jutalmazott csapat a **Start it @K&H startup inkubátor legközelebbi, 2022. őszi kiválasztási folyamatában automatikusan a döntő körbe kerül.** Az ötlet kidolgozására, finomítására a Start it @ K&H által biztosított legalább 3 db, 60 perc időtartamú egyéni szakmai konzultáció útján nyílik lehetőség a kiválasztási folyamat kezdetéig (a konzultációk időpontjáról a jutalmazott csapat és a Start it @K&H képviselői előzetesen egyeztetnek). További információ a programról: <https://startitkh.hu/>

<https://startitkh.hu/hogyan-erdemes-jelentkezned-a-start-it-kh-programjaba-2/>

# PÁLYÁZATOK BENYÚJTÁSA

A pályázatokat **2022. április 22.** éjfélig, - **a pályázó nevének és az** *„***ELTE Innovatív Hallgatói Ötletpályázat 2022”** jeligének az üzenet tárgyában való feltüntetésével – az [innovacio@innovacio.elte.hu](mailto:innovacio@innovacio.elte.hu) e-mail címre szükséges megküldeni.

# A pályázati dokumentáció tartalma:

* 1. Szöveges témakidolgozás (a Pályázati Útmutatóban szereplő tematika alapján, pdf formátumban, maximum 15 oldal terjedelemben) – **kötelező**
  2. Pénzügyi terv (1. sz. Melléklet szerint, Excel formátumban) – **kötelező**
  3. Adatkezelési nyilatkozat (2. sz. Melléklet szerint, tagonként aláírva és szkennelve (befotózva), pdf formátumban) – **kötelező**
  4. Kiegészítő mellékletek (ábrák, képek, kimutatások, egyéb anyagok, pdf formátumban) – **nem kötelező**

A pályamunkákat a **Pályázati Útmutatóban** foglalt tematika szerint szükséges összeállítani. A hiányosan (előírt kötelező dokumentumok nélkül) benyújtott pályázatok esetében hiánypótlásra egy alkalommal van lehetőség, 2 napos határidővel.

# BÍRÁLATI FOLYAMAT, HATÁRIDŐK

**A pályázatok elbírálása két fordulóban történik.** Az ELTE Innovációs Központ a beérkezett pályamunkákból első körben, saját hatáskörben kiválasztja azt a várhatóan 10-15 pályázót, akik bekerülnek a **második, szóbeli fordulóba („pitch day”)**. **A továbbjutó csatpatok a két forduló között részt vehetnek az Innovációs Központ által biztosított szakmai mentoráláson, illetve egy felkészítő workshopon („pitch tréning”)**, melynek elsődleges célja a szóbeli fordulóra való felkészülés támogatása, az Innovációs Központ és a **Start it @K&H startup inkubátor innovációs szakértőinek** segítségével.

A nyertes, illetve különdíjas csapatok a második fordulóban egy rövid, meggyőző előadás **(„pitch”)** és a szakmai zsűri kérdéseinek sikeres megválaszolása után kerülnek kiválasztásra, melyről az **ELTE Innovációs Központ és a zsűri (várhatóan: Start it @K&H startup inkubátor - K&H Bank, Szellemi Tulajdon Nemzeti Hivatala, Hiventures Kockázati Tőkealap-kezelő Zrt.**) együttesen hoz döntést.

# Ütemezés:

* 1. **Pályázatok benyújtása**: **2022. április 22.**
  2. **Pályázatok előszűrése**, **második fordulóba továbbjutott pályázók kiértesítése** (e-mailben): **2022. április 29.**
  3. **Szakmai mentorálás csapatokra szabottan: 2022. május első felében**
  4. **Szakmai felkészítő workshop („pitch tréning”)**: **2022. május harmadik hetében**
  5. **Második, szóbeli forduló („pitch day”)**: **2022. május 31-ig**
  6. **Ösztöndíjszerződés megkötése** a díjazott pályázókkal: **2022. június első felében**
  7. **Eredményhirdetés és díjátadás**: **az Innovációs Nap keretében, 2022. június végén.**

A pályázatok eredményes beérkezéséről, az esetleges hiánypótlás szükségességéről, és az első körös kiválasztás eredményéről (második fordulóba való továbbjutás) minden pályázót e-mailben értesítünk. A szakmai mentorálási alkalmak, a felkészítő workshop („pitch” tréning), valamint a második forduló („pitch day”) és a 2022 évi ELTE Innovációs Nap rendezvény (eredményhirdetés és ünnepélyes díjátadás) pontos időpontjáról és módjáról (online vagy offline forma) az érintett továbbjutók a későbbiekben pontos tájékoztatást kapnak.

További információ kérhető:

innovacio@innovacio.elte.hu

# MELLÉKLETEK

* Pályázati Útmutató
* 1. sz. Melléklet: Pénzügyi terv
* 2. sz. Melléklet: Adatkezelési nyilatkozat

